Franz Schubert (31. januar 1797 – 19. november 1828) var en østrigsk komponist og pianist.
Schubert er mest kendt for sine lieder, af hvilke han i løbet af sit korte liv komponerede cirka 600. Han benyttede tekster af samtidige forfattere som Goethe, Friedrich Schiller, Heinrich Heine, Friedrich Rückert med flere. Han anses for den største af genrens komponister. Derudover er han kendt for sine 12 symfonier (deraf fem ufuldendte), kirkelige korværker (blandt andet flere messer og to Stabat Mater), kammermusik (blandt andet "Forelkvintetten"), flere operaer samt en række klaverværker. 
I sin samtid var Schubert stort set kun kendt blandt en lille kreds i Wien, men flere komponister fra senere i det 19. århundrede opdagede og hyldede hans værker. I nutiden regnes Schubert som af romantikkens musiks største komponister og spilles i stort omfang. ("Læs mere..")
